รัฐบาลไทย-ข่าวทำเนียบรัฐบาล-รมว.ยุติธรรม เปิดงาน “ก้าวไปข้างหน้า : การช่วยเหลือเหยื่ออาชญากรรมฯ” พร้อมมอบโล่เกียรติคุณแก่สถานีตำรวจดีเด่น และ MOU ว่าด้วยการแลกเปลี่ยนข้อมูลและการให้ความช่วยเหลือประชาชน
วันศุกร์ที่ 22 มีนาคม 2567
22/03/2567
รมว.ยุติธรรม เปิดงาน “ก้าวไปข้างหน้า : การช่วยเหลือเหยื่ออาชญากรรมฯ” พร้อมมอบโล่เกียรติคุณแก่สถานีตํารวจดีเด่น และ MOU ว่าด้วยการแลกเปลี่ยนข้อมูลและการให้ความช่วยเหลือประชาชน
รมว.ยุติธรรม เปิดงาน “ก้าวไปข้างหน้า : การช่วยเหลือเหยื่ออาชญากรรมฯ” พร้อมมอบโล่เกียรติคุณแก่สถานีตํารวจดีเด่น และ MOU ว่าด้วยการแลกเปลี่ยนข้อมูลและการให้ความช่วยเหลือประชาชน
ในวันพฤหัสบดีที่ ๒๑ มีนาคม ๒๕๖๗ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีเปิดงาน “ก้าวไปข้างหน้า : การช่วยเหลือเหยื่ออาชญากรรม โดยความร่วมมือกับสํานักงานตํารวจแห่งชาติ...ในยุคดิจิทัล” พร้อมมอบโล่เกียรติคุณให้แก่สถานีตํารวจที่มีผลการดําเนินงานดีเด่นในการแจ้งสิทธิและรับคําขอผู้เสียหายในคดีอาญา จํานวน ๑๐๒ รางวัล และเป็นประธานในพิธีลงนามบันทึกความร่วมมือว่าด้วยการแลกเปลี่ยนข้อมูลและการให้ความช่วยเหลือประชาชน ระหว่างกรมคุ้มครองสิทธิและเสรีภาพ กับ สํานักงานตํารวจแห่งชาติ โดยมี นางสาวเอมอร เสียงใหญ่ อธิบดีกรมคุ้มครองสิทธิและเสรีภาพ ลงนามร่วมกับ พลตํารวจโท อิทธิพล อัจฉริยะประดิษฐ์ ผู้ช่วยผู้บัญชาการตํารวจแห่งชาติ และมี นางสุจิตรา แก้วไกร รองอธิบดีกรมคุ้มครองสิทธิและเสรีภาพ และ พลตํารวจตรี วิทยา เย็นจิตต์ ผู้บังคับการกองคดีอาญา ร่วมลงนามในฐานะพยาน ซึ่งมี คณะผู้บริหารระดับสูงกรมคุ้มครองสิทธิและเสรีภาพ ผู้บริหารส่วนราชการในสังกัดกระทรวงยุติธรรม และสํานักงานตํารวจแห่งชาติ เข้าร่วม ณ ห้อง Auditorium ๑๐ - ๐๙ ชั้น ๑๐ อาคารกระทรวงยุติธรรม
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า งานครั้งนี้เป็นไปตามนโยบายสําคัญในการนําความยุติธรรมไปสู่ประชาชนให้สามารถเข้าถึงบริการของหน่วยงานต่าง ๆ ได้อย่างสะดวก รวดเร็ว และมีความเสมอภาค โดยมีกระทรวงยุติธรรมเป็นหน่วยงานหลัก ซึ่งได้รับบความร่วมมือที่ดีจากสํานักงานตํารวจแห่งชาติในการแจ้งสิทธิและรับคําขอผู้เสียหาย โดยเฉพาะผู้เสียหายในคดีอาญา เป็นบุคคลที่ถูกอัยการสั่งฟ้องแล้วได้รับการตัดสินจากศาลว่า ไม่ได้กระทําความผิด หรือที่เรียกว่า "แพะ" จนได้รับการเยียวยา ช่วยเหลือ ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๖๕
จําเลยที่มีกว่า ๗ แสนคน ที่ส่วนใหญ่เกิดจากความเหลื่อมล้ําทางเศรษฐกิจ ความเหลื่อมล้ําเชิงพื้นที่ ส่งผลให้เกิดการละเมิดสิทธิ เสรีภาพ ความเสมอภาค พวกเขาไม่รู้สิทธิ ในเรื่องที่รัฐต้องมีหน้าที่ดูแล ซึ่งพนักงานสอบสวน จึงเป็นบุคคลแรกในกระบวนการยุติธรรมที่จะได้พบบุคคลเหล่านี้ และได้แจ้งสิทธิของการตกเป็นเหยื่อที่ถือเป็นเรื่องสําคัญ ทําให้วันนี้ นับเป็นโอกาสที่ดีในร่วมมือระหว่างกรมคุ้มครองสิทธิและเสรีภาพและสํานักงานตํารวจแห่งชาติ
"วันนี้นับเป็นโอกาสที่ดีที่กรมคุ้มครองสิทธิและเสรีภาพ กระทรวงยุติธรรม และสํานักงานตํารวจแห่งชาติ จะได้ยกระดับในการให้ความช่วยเหลือประชาชนให้มีประสิทธิภาพมากยิ่งขึ้น เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นกับสังคมไทยอย่างแท้จริง" รัฐมนตรีว่าการกระทรวงยุติธรรม กล่าว
รัฐมนตรีว่าการกระทรวงยุติธรรม ยังได้เสนอแนวคิดให้กรมคุ้มครองสิทธิและเสรีภาพ นําสํานวนคดีของประชาชนที่เข้าข่าย "คนเป็นเหยื่อ" และ "คนเป็นแพะ" บุคคลที่ศาลยกฟ้อง แล้วส่งต่อให้พนักงานสอบสวน หรือโรงเรียนนายร้อยตํารวจให้ได้เรียนรู้ความบกพร่องเพื่อเป็นการพัฒนางานสอบสวน ซึ่งสํานวนการสอบสวนเหล่านี้จะถือเป็นตําราที่เขียนจากความตาย ความสูญเสียในเหตุการณ์จริงที่เกิดขึ้น
สําหรับกิจกรรมภายในงาน ประกอบด้วย
๑. พิธีมอบโล่เกียรติคุณให้กับสถานีตํารวจที่มีผลการดําเนินงานแจ้งสิทธิและรับคําขอช่วยเหลือเยียวยาผู้เสียหายในคดีอาญาดีเด่น เพื่อเป็นการยกย่องสถานีตํารวจและหน่วยงานสนับสนุนการดําเนินงานในการช่วยเหลือเยียวยาผู้เสียหายในคดีอาญาดีเด่น โดยรายชื่อบุคคล หน่วยงาน และสถานีตํารวจ ที่เข้ารับโล่เกียรติคุณ จํานวน ๑๐๒ รางวัล แบ่งออกเป็น ๓ กลุ่ม ดังนี้ ๑) บุคคลและหน่วยงาน ที่ช่วยสนับสนุนการขับเคลื่อนแจ้งสิทธิและรับคําขอช่วยเหลือเยียวยาผู้เสียหายในคดีอาญาดีเด่น จํานวน ๔ คน/หน่วย ๒) สถานีตํารวจนครบาล (ส่วนกลาง) ขับเคลื่อนงาน แจ้งสิทธิและรับคําขอช่วยเหลือเยียวยาผู้เสียหายในคดีอาญาดีเด่น จํานวน ๕ สถานี และ ๓) สถานีตํารวจภูธร (ส่วนภูมิภาค) ขับเคลื่อนงานแจ้งสิทธิและรับคําขอช่วยเหลือเยียวยาผู้เสียหายในคดีอาญาดีเด่น จํานวน ๙๓ สถานี
๒. พิธีลงนามความร่วมมือ (MOU) ว่าด้วยการแลกเปลี่ยนข้อมูลและการให้ความช่วยเหลือประชาชนระหว่างกรมคุ้มครองสิทธิและเสรีภาพ กับ สํานักงานตํารวจแห่งชาติ เพื่อเพิ่มประสิทธิภาพงานสืบสวน สอบสวน การคุ้มครองพยานในคดีอาญา และป้องกันปราบปรามอาชญากรรม ความสงบเรียบร้อย ความปลอดภัยของประชาชน และความมั่นคงของประเทศ ตลอดจนการช่วยเหลือแก่ผู้เสียหาย พยาน ผู้ขอรับบริการไกล่เกลี่ยในคดีอาญาให้มีประสิทธิภาพและเป็นไปตามเจตนารมณ์ ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙) พระราชบัญญัติคุ้มครองพยานในคดีอาญา พ.ศ. ๒๕๔๖ และที่แก้ไขเพิ่มเติม (ฉบับที่ ๒) พ.ศ. ๒๕๖๕ และพระราชบัญญัติการไกล่เกลี่ยข้อพิพาท พ.ศ. ๒๕๖๒ รวมถึงร่วมกันกําหนดนโยบายที่เกี่ยวข้อง การบังคับใช้กฎหมาย การสนับสนุนทางวิชาการ การศึกษาวิจัย พัฒนาองค์ความรู้ และพัฒนาศักยภาพบุคลากรและเจ้าหน้าที่ของหน่วยงานรัฐ
นอกจากนี้ ยังมีการเสวนาทางวิชาการ ในหัวข้อ " Best Practice การแจ้งสิทธิและรับคําขอช่วยเหลือเยียวยาผู้เสียหายในคดีอาญา เทคนิคและประสบการณ์ที่ดี รวมถึงการให้ความรู้เกี่ยวกับพระราชบัญญัติป้องกันและปราบปราบการทรมานและการกระทําให้บุคคลสูญหาย พ.ศ. ๒๕๖๕ อีกด้วย